CELEX: 62016CN0408
Language: sl
Date: 2016-07-21 00:00:00
Title: Zadeva C-408/16: Predlog za sprejetje predhodne odločbe, ki ga je vložilo Curtea de Apel București (Romunija) 21. julija 2016 – Compania Națională de Autostrăzi și Drumuri Naționale din România SA/Ministerul Fondurilor Europene – Direcția generală managementul fondurilor externe

17.10.2016   
            
            
               SL
            
            
               Uradni list Evropske unije
            
            
               C 383/3
            
         Predlog za sprejetje predhodne odločbe, ki ga je vložilo Curtea de Apel București (Romunija) 21. julija 2016 – Compania Națională de Autostrăzi și Drumuri Naționale din România SA/Ministerul Fondurilor Europene – Direcția generală managementul fondurilor externe
   (Zadeva C-408/16)
   (2016/C 383/04)
   Jezik postopka: romunščina
   
      Predložitveno sodišče
   
   Curtea de Apel București
   
      Stranki v postopku v glavni stvari
   
   
      Pritožnica: Compania Națională de Autostrăzi și Drumuri Naționale din România SA
   
      Nasprotna stranka: Ministerul Fondurilor Europene – Direcția generală managementul fondurilor externe, prin Ministerul Finanțelor Publice
   
      Vprašanja za predhodno odločanje
   
   
               1.
            
            
               Ali je treba člen 15(c) Direktive 2004/18/ES (1) razlagati tako, da državi članici po pristopu k Evropski uniji v skladu s tem členom ni treba uporabiti obravnavane direktive, če je z Evropsko investicijsko banko sklenila pogodbo o financiranju, podpisano pred pristopom, na podlagi katere za javna naročila, ki bodo dodeljena, veljajo posebne zahteve, ki jih je določil financer, kakršne so te iz obravnavanega postopka, in ki so bolj omejevalne od zahtev navedene direktive?
            
         
               2.
            
            
               Ali je treba Direktivo 2004/18/ES razlagati tako, da nasprotuje temu, da v nacionalnem pravu obstaja zakonodajni akt, kakršen je O.U.G. (izredna uredba vlade) nr. 72/2007 (uredba-zakon št. 72/2007), ki določa uporabo določb iz Navodil Evropske investicijske banke za oddajo javnih naročil, ki odstopajo od določb zakonodajnega akta, s katerim je bila v nacionalno pravo prenesena navedena direktiva, v obravnavanem primeru O.U.G. nr. 34/2006 (uredba-zakon št. 34/2006), iz razlogov, kakršni so navedeni v spremnem dokumentu, da bi bila v skladu s pogodbo o financiranju, sklenjeno pred pristopom?
            
         
               3.
            
            
               Ali je mogoče pri razlagi členov 9(5) in 60(a) Uredbe (ES) št. 1083/2006 (2) za tako javno naročilo, za katero je bila pogodba sklenjena v skladu z Navodili Evropske investicijske banke za oddajo javnih naročil in z nacionalnim pravom, šteti, da je v skladu z zakonodajo Unije in da je zanj mogoče za nazaj dodeliti nepovrnljivo evropsko subvencijo?
            
         
               4.
            
            
               Če je odgovor na prejšnje vprašanje nikalen in je bilo tako javno naročilo ob preverjanju izpolnjevanja zahtev glede sposobnosti v okviru Programului operațional sectorial „Transport“ 2007–2013 (sektorski operativni program „Prevoz“ 2007–2013) vseeno razglašeno za skladno, ali taka domnevna kršitev predpisov prava Unije o javnih naročilih (določitev nekaterih meril za predizbor ponudnikov, podobnih merilom iz Navodil Evropske investicijske banke za oddajo javnih naročil, ki so bolj omejevalna od meril iz Direktive 2004/18/ES – podrobno navedenih v točkah od 12 do 14 tega predloga za sprejetje predhodne odločbe) pomeni „nepravilnost“ v smislu člena 2(7) Uredbe št. 1083/2006, ki določa obveznost obravnavane države članice, da izvede finančni popravek/odstotno zmanjšanje na podlagi člena 98(2) zgoraj navedene uredbe?
            
         
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132).
   
      (2)  Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (UL L 210, str. 25).